作者：张先
词牌/韵律：倾杯・倾杯乐

paragraphs: 横塘水静，花窥影、孤城转。
浮玉无尘，五亭争景，画桥对起，垂虹不断。
爱溪上琼楼，凭雕栏、久□飞云远。
人在虚空，月生溟海，寒渔夜泛，游鳞可辨。
正是草长苹老，江南地暖。
汀洲日晚。
更茶山、已过清明，风雨暴千岩、啼鸟怨。
芳菲故苑。
深红尽、绿叶阴浓，青子枝头满。
史君莫放寻春缓。